Američki konzervativni pokret Tea-party prilično je razjedinjen
Jedna se struja najviše opire navodnom širenju državne kontrole iz Washingtona dok druga zastupa tradicionalna konzervativna gledišta u
<!-- IMAGE --> Kako se čini, ova će godina biti dobra godina za američke konzervativce. Popularnost predsjednika Baracka Obame i Demokratske stranke sve je manja, dok republikancima raste. Oporbena Republikanska stranka nada se pobjedi na izborima za Kongres u studenom. Prvi i najglasniji protivnici reforme zdravstva koju je predložio predsjednik Obama bili su konzervativni aktivisti na terenu, u stotinama američkih gradova i mjesta. Njihov bijes zbog - kako tvrde - širenja državne birokracije temelj je tzv. pokreta tea-party. Pokret je nazvan po povijesnom događaju s kraja 18. stoljeća kada su britanske kolonije u Sjevernoj Americi prosvjedovale protiv porezne politike Londona. Pokret je ovim riječima opisala Sarah Palin, bivša guvernerka Aljaske i republikanska kandidatkinja za dopredsjednicu države na posljednjim izborima. Republikanska stranka se nada da će joj na skorim izborima koristiti nezadovoljstvo tisuća konzervativnih aktivista i građana općenito. Nedavnu nacionalnu konvenciju pokreta Tea-party posjetili su svi glavni republikanski pretendenti za predsjedničku kandidaturu. No, pokret nije jedinstven – jedna se struja najviše opire navodnom širenju državne kontrole iz Washingtona, dok druga zastupa tradicionalna konzervativna gledišta u vezi društvenih pitanja kao što su pobačaj i prava homoseksualaca. Iako je riječ o tradicionalnim pristašama Republikanske stranke, pripadnici pokreta tea-party nisu niti s njom odveć zadovoljni. O tome govori čelni republikanac u Zastupničkom domu Eric Cantor. Demokrati kritiziraju Republikansku stranku što manipulira američkim strahom od tzv. Velikog brata u obliku državne birokracije. Predsjednik Obama posebno se osvrnuo na republikanske kritike reforme zdravstva. <!-- IMAGE --> Konzervativci su, osim zdravstva, napali i energetsku politiku Bijele kuće, kao pokušaj države da nacionalizira još jedan veliki sektor gospodarstva. Iako su te kritike uspješne – popularnost demokrata je znatno niža nego prije godinu dana – Larry Sabato sa sveučilišta Virginije tvrdi da konzervativni tabor nije jedinstven. Većina političkih analitičara slaže se da će Republikanska stranka na izborima ove jeseni u Kongresu osvojiti nova mjesta, a možda će i zadobiti većinu u jednom ili oba njegova doma.Koliko će za tu pobjedu biti zaslužan konzervativni pokret tea-party – još se ne zna.